  Майя Бывальцева Футболъя дуннелэн чемпионатэз улсын шудонъёсты учкон понна 2018-тӥ арын Ижкарын кык экранъёс пуктозы. Карез лэсьтонъя кенешлэн пумиськоназ со сярысь ивортӥз карысь валтӥсь архитектор Владимир Невоструев. «Россиын конкурсъя 40 каръёс ортчизы, соос пӧлын Ижкар», — вераз со. Али кар тӧрлыкъёслы бырйыны кулэ, кытын луозы со экранъёс. Радъясьёслы кельшогес Шор карлуд но Калыкъёслэн эшъяськонзылы сӥзем монумент дорысь интывыл. Муниципалитетлэн ыстэм муртъёсыз Киров нимо паркез учкыны ӵекто на. Экранъёс вылын Россиысь 11 каръёсын ортчоно шудонъёсысь меӵак возьматонъёс мынозы. Тодэ вайытом, чемпионатэ быдэс дуннеысь 209 командаос пыриськозы. Вожвылъяськон 2018-тӥ арын 14-тӥ инвожоысен 15-тӥ пӧсьтолэзёзь мыноз. Тегъёс: Мерлык Спорт Ижкар Футбол Удмуртия  